《邃庵先生约登金山》
明代·邵宝

世间谁信有瀛洲，奇冠江南第一州。龙窟不知何事露，星槎真向几时浮。

石分砥柱还孤注，水入沧溟正急流。更上留云穷望眼，海风吹浪晚飕飕。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。